Komité èksèkutif DAP wusanané dadi luwih longgar lan panjaluké Hitler diserahaké para anggota lan dianakaké siji pamungutan swara. Hitler olèh 534 swara pro lan namung siji kang kontra. Banjur ing tanggal 29 Juli 1921, Adolf Hitler diangkat dadi "Führer" utawa pamimpin parté iki. Jeneng parté iki déning Hitler banjur diganti dadi "Nationalsozialistische Deutsche Arbeiterpartei" (dicekak NSDAP) utawa Parté Buruh Jerman Nasional-Sosialis.